### 10.    Ansøgning om godkendelse af skema B, afd. Tornsbjærg - Opførelse af 30 familieboliger med tilskud på [adresse] i Kalundborg

**Åbent**

Sagsnr.: 326-2017-40105       J.nr.: 03.02.10           Dokumentnr.:
326-2019-237206

**Sagstype**

Beslutning.

**Resume og sagens baggrund**

Kuben Management ansøger på vegne af Kalundborg almennyttige
Boligselskab om godkendelse af skema B med en anskaffelsessum på 47,735 mio.
kr. og en kommunal grundkapital på 4,773 mio. kr. vedrørende opførelse af 30
almene familieboliger – opført med tilskud til grundkapitalen – beliggende på
[adresse] i Kalundborg. Afdelingsnavnet er afd. Tornsbjærg.

Kommunalbestyrelsen godkendte skema A på sit møde den 20.
december 2017 med en anskaffelsessum på 46,235 mio. kr., og en grundkapital på
4,623 mio. kr., hvilket herefter indebærer en forhøjelse af grundkapitalen på
0,150 mio. kr. Herudover øges det kommunale tilskud til grundkapitalen fra
skema A til skema B med 231.600 kr., hvilket netto giver en ekstra indtægt til
kommunen på 81.600 kr.

Lovhjemmel: Almenboligloven, Støttebekendtgørelsen,
Bekendtgørelse om tilskud til etablering af almene boliger.

**Indstillinger**

Direktøren indstiller, at

1.    skema B
godkendes med en anskaffelsessum på 47,735 mio. kr. og en grundkapital på i alt
4,773 mio. kr.

2.    der gives
tilsagn om kommunegaranti for den del af realkreditlånet, der ligger ud over 60
% af ejendommens værdi.

3.    den foreløbige
husleje godkendes til 888 kr. pr. m2 pr. år (excl. forbrug).

4.    der gives en
tillægsbevilling til Økonomiudvalget på 0,150 mio. kr. til forhøjelse af
grundkapital og en indtægtsbevilling på 231.600 kr. til yderligere tilskud
finansieret af likvide aktiver.

5.    godkendelse af
skema B gives på betingelse af, at byggeriet ikke påbegyndes, før der er
meddelt byggetilladelse.

**Behandling**

Økonomiudvalget, Kommunalbestyrelsen.

**Sagsfremstilling**

Kommunalbestyrelsen godkendte skema A på sit møde den 20.
december 2017. Skema A angiver et overslag over de skønnede
udgifter/anskaffelsessum i forbindelse med opførelse af boligerne. Når der
ansøges om godkendelse af skema B, er det ansøgning om godkendelse af
anskaffelsessummen *efter* licitation af projektet og *før* byggeriets
påbegyndelse. Der må højst gå 15 måneder fra godkendelse af skema A til
fremsendelse af skema B. Dette er overholdt, idet skema B blev indsendt den 22.
marts 2019, hvorefter skema B skal myndighedsbehandles i Kommunalbestyrelsen
senest inden 1. oktober 2019.

Kuben oplyser, at projektet har været udbudt til 5
totalentreprenører i indbudt licitation. 2 entreprenører afgav tilbud, hvoraf
der kun var 1 tilbud, der var konditionsmæssig, dvs. at tilbuddet var i
overensstemmelse med udbudsbetingelserne.

*Anskaffelsessummen*

Anskaffelsessummen udviser en forhøjelse fra skema A til
skema B på 1,500 mio. kr., svarende til den almindelige stigning i
maksimumsbeløbet fra 2017 til 2019. Stigningen fordeler sig således:

|  |  |  |  |
| --- | --- | --- | --- |
|  | Skema A | Skema B | Forskel |
| mio.kr. | mio.kr. | mio.kr. |
| Grundudgifter | 4,280 | 4,680 | 0,400 |
| Entrepriseudgifter | 34,174 | 37,457 | 3,283 |
| Omkostninger | 6,991 | 4,788 | -2,203 |
| Gebyrer | 0,790 | 0,810 | 0,020 |
| Anskaffelsessum i alt | 46,235 | 47,735 | 1,500 |

Maksimumsbeløb incl. energitillæg for 2019:          20.040
kr. pr. m2

Byggeriets samlede areal:                                   2.382
m2

Bindende maksimumsbeløb:                                47,735
mio. kr.

Anskaffelsessummen er således udnyttet fuldt ud og må
herefter ikke overskrides.

*Ændringer fra skema A til skema B*

I forhold til skema A er der foretaget følgende ændringer i
projektet i tæt dialog med Kommunens Plan og Byg:

·
Boligernes størrelse

|  |  |  |  |  |
| --- | --- | --- | --- | --- |
|  | Skema A | | Skema B | |
|  | Antal | m2 | Antal | m2 |
| 1-vær m/tilskud | 3 | 40 | 3 | 43 |
| 2-vær m/tilskud | 3 | 54 | 5 | 54 |
| 3-vær m/tilskud | 6 | 85 | 8 | 86 |
| 3-vær u/tilskud |  |  | 14 | 93 |
| 4-vær u/tilskud | 18 | 88,3 |  |  |
| I alt | 30 |  | 30 |  |

Det samlede areal på 2.382 m2 er
uændret.

Herudover har Plan og Byg følgende bemærkninger til
ændringerne:

·
Projektet orienteres øst-vest i stedet for det tidligere projekt
med to nord-syd gående boligstræder.

·
Projektet opføres i den sydlige del af de to
byggefelter/delområde B7 og B8. Herved kan det kuperede terræn mod nord
friholdes.

·
Forbindelsesvejen mellem de to byggefelter får et mere jævnt og
lige forløb.

·
Der meddeles supplerende dispensation fra lokalplan nr. 513 for
et boligområde på [adresse] til det aktuelle projekt sammen med
byggetilladelsen, herunder fra lokalplanens bestemmelse om *husenes
hovedretning vinkelret på det fredede dige.* Husblokkene orienteres nu
parallelt med diget, men de enkelte huses hovedretning er orienteret vinkelret
på diget.

Der er den 18. september 2017 meddelt dispensation efter
forudgående orientering fra lokalplanens §§ 4.1, 5.5 og 8.7 til ændrede vej- og
udstykningsforhold, herunder til at de to boliggrupper i hhv. delområde B7 og
B8 kan udstykkes som en helhed, at den eksisterende vej Bakkevangen kan
benyttes som adgangsvej til begge boliggrupper, samt at der kan etableres en
vejforbindelse i den grønne kile mellem delområde B7 og B8. I afgørelsen af 18.
september 2017 meddeles det, at vejforholdene skal vurderes, når bebyggelsen er
opført.

*Husleje*

Den årlige gennemsnitlige husleje pr. m2 boligareal anslås
herefter til 888 kr.

Den månedlige husleje på de enkelte boligtyper forventes
herefter:

Månedlig husleje for boligtype A, 43 m2, ca. 2.911 kr.

Månedlig husleje for boligtype B, 54 m2, ca. 3.809 kr.

Månedlig husleje for boligtype C, 86 m3, ca. 6.422 kr.

Månedlig husleje for boligtype D, 93 m3, ca. 6.994 kr.

Huslejen er excl. forbrug til vand, varme, el og antenne.

*Tilskud*

I forbindelse med skema A blev der anført 6 boliger under 55
m2, hvilket ville indebære et tilskud til grundkapitalen på 694.800 kr. Som
følge af, at der nu i stedet opføres 8 boliger under 55 m2, vil der i stedet
blive ydet et tilskud til grundkapitalen på 926.400 kr.

Tilskuddet udbetales til kommunen den sidste bankdag i
oktober 2019 på grundlag af de oplysninger, der er indberettet til BOSSINF.

William Dam.: 326 1000.0000 22-12-2017 08 40 0.

*Salg af jord, udstykning og byggetilladelse*

Kommunalbestyrelsen godkendte på sit møde den 20. december
2017 købsaftale og salg af jord til Kalundborg almennyttige Boligselskab på
21.420 m2 på Bakkevangen/Herredsåsen til opførelse af de 30 boliger.

Arealet er under udstykning, og der foreligger skematisk
redegørelse fra Landinspektøren på del nr. 2 og 3 af matr.nr. 19 B Ladegården,
Kalundborg jorder henholdsvis 13.772 m2, heraf vej 773 m3 og 7.647 m2, heraf
vej 25 m2, i alt 21.419 m2, heraf vej 798 m2, hvilket er myndighedsbehandlet og
godkendt af Kalundborg Kommune og fremsendt til Geodatastyrelsen den 18. juli
2019, hvorfra deres godkendelse forventes indenfor ca. 6 måneder.

Byggeriet må ikke påbegyndes før der foreligger en
byggetilladelse. Ansøgningen om byggetilladelse er fremsendt til kommunen, og
er p.t. under sagsbehandling.

*Tidsplan*

Medio oktober 2019:       Forventet byggestart

Medio oktober 2020:       Forventet aflevering /indflytning

*Garanti*

Ud over det kommunale grundkapitallån påtager kommunen sig
en garanti for den del af det støttede lån, som ligger ud over 60 % af
ejendommens markedsværdi. Markedsværdien opgøres af det långivende
realkreditinstitut *efter* opførelsen, hvorfor garantien ikke kendes før.

**Økonomiske konsekvenser**

Der gives en tillægsbevilling på 0,150 mio.kr. til
forhøjelse af grundkapitalen og en indtægtsbevilling på 231.600 kr. til
yderligere tilskud, hvorefter grundkapital på 4,773 mio. kr. og tilskud på
926.400 kr. finansieres af konto for indestående i Landsbyggefonden.

**Økonomiudvalgets møde den 21.
august 2019:**

Anbefales.

**Administrationens tilføjelse 22. august 2019:**

Vedlagt bilag der kan vise de ændringer fra skema A til B
som er foretaget i dialog med Plan og Byg. Bl.a. retningen på byggeriet,
dispensation fra lokalplan, ændring af tilkørsel m.m.

Bilagene blev udleveret på Økonomiudvalgets møde 21. august
2019.

**Bilag**

|  |  |
| --- | --- |
| Skema A | 326-2019-237217 |
| Skema B | 326-2019-237218 |